บาทเปิด 33.00 บาทต่อดอลล่าร์ แนวโน้มแข็งค่าต่อ
เงินบาทเปิดตลาด 33.00 บาทต่อดอลล่าร์ แนวโน้มแข็งค่าต่อ รับเม็ดเงินไหลเข้า มองกรอบวันนี้ 32.95-33.05
16 พ.ย. 2560

เงินบาทเปิดตลาด 33.00 บาทต่อดอลล่าร์ แนวโน้มแข็งค่าต่อ รับเม็ดเงินไหลเข้า มองกรอบวันนี้ 32.95-33.05นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.00 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 33.01 บาท/ดอลลาร์"เปิดมาวันนี้แล้วก็แช่อยู่ตรงนี้ ซึ่งครั้งสุดท้ายที่เห็นระดับ 33 บาทถ้วนคือเม.ย.58 ทั้งๆที่ตัวเลขเศรษฐกิจสหรัฐออกมาดีทั้งยอดค้าปลีกและเงินเฟ้อ แต่เมื่อวานมี Flow เข้ามาในตลาดตราสารหนี้ของไทยคิดว่าน่าจะกดดันให้เงินบาทแข็งค่าพอสมควร ต้องดูว่าทางการไทยจะเข้ามาดูแลตลาดมากน้อยแค่ไหน" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 32.95-33.05 บาท/ดอลลาร์ ยังคงติดตามแผนปฏิรูปภาษีของสหรัฐ เพราะคาดว่าหลังประธานาธิบดีโดนัล ทรัมป์ กลับจากการเยือนเอเชียน่าจะมีความคืบหน้ามากขึ้น